CELEX: 32011D0675
Language: mt
Date: 2011-10-12 00:00:00
Title: Deċiżjoni ta’ Implimentazzjoni tal-Kummissjoni tat- 12 ta’ Ottubru 2011 li temenda d-Deċiżjoni 2003/467/KE fir-rigward tad-dikjarazzjoni li l-Latvja hija Stat Membru uffiċjalment ħieles mit-tuberkulożi u rigward id-dikjarazzjoni li ċerti reġjuni amministrattivi fil-Portugall huma uffiċjalment ħielsa mil-lewkożi enżootika bovina (notifikata bid-dokument numru C(2011) 7186) Test b’relevanza għaż-ŻEE

13.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 268/19
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-12 ta’ Ottubru 2011
   li temenda d-Deċiżjoni 2003/467/KE fir-rigward tad-dikjarazzjoni li l-Latvja hija Stat Membru uffiċjalment ħieles mit-tuberkulożi u rigward id-dikjarazzjoni li ċerti reġjuni amministrattivi fil-Portugall huma uffiċjalment ħielsa mil-lewkożi enżootika bovina
   (notifikata bid-dokument numru C(2011) 7186)
   (Test b’relevanza għaż-ŻEE)
   (2011/675/UE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa li jaffettwaw il-kummerċ intra-Komunitarju tal-annimali bovini u suwini (1), u b’mod partikolari l-Anness A(I)(4) u l-Anness D(I)(E) tagħha,
   Billi:
   
               (1)
            
            
               Id-Direttiva 64/432/KEE tapplika għall-kummerċ tal-annimali bovini u suwini fl-Unjoni. Din tistabbilixxi l-kundizzjonijiet li permezz tagħhom Stat Membru jew reġjun tiegħu jista' jiġi ddikjarat uffiċjalment ħieles mit-tuberkulożi, u mil-lewkożi enżootika bovina fir-rigward ta' annimali bovini.
            
         
               (2)
            
            
               L-Annessi I u III tad-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-kwalifika ta’ uffiċjalment ħielsa mit-tuberkolosi, bruċellosi u lewkosi bovina enzootika ta’ xi Stati Membri u reġjuni fl-Istati Membri rigward annimali bovini (2), jelenkaw l-Istati Membri u r-reġjuni tagħhom li huma ddikjarati uffiċjalment ħielsa mit-tuberkulożi u mil-lewkożi enżootika bovina.
            
         
               (3)
            
            
               Il-Latvja ressqet dokumentazzjoni lill-Kummissjoni li turi l-konformità mal-kundizzjonijiet għall-kwalifika ta’ uffiċjalment ħielsa mit-tuberkulożi stipulati fid-Direttiva 64/432/KEE għat-territorju sħiħ tagħha.
            
         
               (4)
            
            
               Wara l-valutazzjoni tad-dokumentazzjoni mressqa mil-Latvja, it-territorju kollu ta' dak l-Istat membru għandu jitħabbar bħala uffiċjalment ħieles mit-tuberkulożi.
            
         
               (5)
            
            
               Il-Portugall ressaq dokumentazzjoni lill-Kummissjoni li turi l-konformità mal-kundizzjonijiet għall-kwalifika ta' uffiċjalment ħieles mil-lewkożi enżootika bovina stipulati fid-Direttiva 64/432/KEE għar-reġjuni amministrattivi kollha (distritos) fl-unitajiet amministrattivi superjuri (regiões) tal-Algarve u Alentejo.
            
         
               (6)
            
            
               Wara valutazzjoni tad-dokumentazzjoni ppreżentata mill-Portugall, ir-reġjunijiet (distritos) ikkonċernati għandhom jiġu ddikjarati bħala reġjuni tal-Portugall li huma uffiċjalment ħielsa mil-lewkożi bovina enżootika.
            
         
               (7)
            
            
               Għalhekk, id-Deċiżjoni 2003/467/KE għandha tiġi emendata skont dan.
            
         
               (8)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Annessi I u III tad-Deċiżjoni 2003/467/KE huma emendati skont l-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-12 ta’ Ottubru 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  ĠU L 156, 25.6.2003, p. 74.
   
      ANNESS
      L-Annessi I u III tad-Deċiżjoni 2003/467/KE huma emendati kif ġej:
      
                  (a)
               
               
                  fl-Anness I, il-Kapitolu 1 jinbidel b’dan li ġej:
                  "KAPITOLU 1
                  
                  
                     Stati Membri uffiċjalment ħielsa mit-tuberkolosi
                  
                  
                              Kodiċi ISO
                           
                           
                              Stat Membru
                           
                        
                              BE
                           
                           
                              Il-Belġju
                           
                        
                              CZ
                           
                           
                              Ir-Repubblika Ċeka
                           
                        
                              DK
                           
                           
                              Id-Danimarka
                           
                        
                              DE
                           
                           
                              Il-Ġermanja
                           
                        
                              EE
                           
                           
                              L-Estonja
                           
                        
                              FR
                           
                           
                              Franza
                           
                        
                              LV
                           
                           
                              Il-Latvja
                           
                        
                              LU
                           
                           
                              Il-Lussemburgu
                           
                        
                              NL
                           
                           
                              Il-Pajjiżi l-Baxxi
                           
                        
                              AT
                           
                           
                              L-Awstrija
                           
                        
                              PL
                           
                           
                              Il-Polonja
                           
                        
                              SI
                           
                           
                              Is-Slovenja
                           
                        
                              SK
                           
                           
                              Is-Slovakkja
                           
                        
                              FI
                           
                           
                              Il-Finlandja
                           
                        
                              SE
                           
                           
                              L-Isvezja"
                           
                        
            
                  (b)
               
               
                  fil-Kapitolu 2 tal-Anness III, l-annotazzjoni għall-Portugall tinbidel b’dan li ġej:
                  "Fil-Portugall:
                  
                              —
                           
                           
                              Região Algarve: id-distritos kollha;
                           
                        
                              —
                           
                           
                              Região Alentejo: id-distritos kollha;
                           
                        
                              —
                           
                           
                              Região Autónoma dos Açores."